PRESSERELEASE  -  København den 15. oktober 2012

COPENHAGEN RENAISSANCE MUSIC FESTIVAL 2012   -  22. OKT. – 18. NOV.
Copenhagen Renaissance Music Festival 2012 har som tema ”The Birth of the Renaissance” og fokuser på musik fra sen middelalder til tidlig renaissance fra ca. 1200 til 1500 - en tidsepoke som rummer fantastisk men stadig ganske ukendt musik. 

Festivalen tillemper tematikken i bredest mulige forstand. For at udfordre begrebet Renaissance til sit yderste inledes festivalen således den 22 oktober med en solo-koncert med den katalanske gambe-mester og modtageren af Léonie Sonnings Musikpris 2012, Jordi Savall, hvor han fremfører musik af bl.a. Bach, Marin Marais, Sainte-Colombe og Tobias Hume. 
Afsluttningskoncerten den 18 november, med det tyske ensemble VocaMe, indholder til gengæld fortryllende musik af den første kvindelige komponist, Kassia, som levede i Konstantinopel på 800-tallet.

Derimellem kommer nogle af Europas absolut førende musikere og ensembler inden for deres område til København: Tetraktys, Micrologus, VivaBiancaLuna Biffi, Decameron, Currentes,  m.fl. 
Ikke at forglemme vores ”egne”grupper: Musica Ficta, Ars Nova Copenhagen, Alba, Laude Novella og Ensemble Mare Balticum.

Nogle af ensemblerne har gæstet festivalen tidligere, imens andre spiller i København for første gang. Da Tetraktys sidst gæstede CRMF i 2006 skrev Jan Jacoby: ”Musikken var næsten 600 år gammel, men ved Tetraktys’ matiné fremstod ti chansons af Guillaume Dufay så fortryllende friske og levende, at man var stærkt fristet til at bilde sig ind, at man var i kontakt med noget af den bevægelse, samtidens aristokratiske publikum må have følt ved denne tidens mest udsøgte verdslige musik.” Og gav koncerten seks hjerter!

Internationale konferencer

Festivalen vil også markere sig særligt i år da den er vært for internationale møder og konferencer i samarbejde med REMA – the European Network For Early Music, og NORDEM – Nordic Early Music Federation.

I 2012 står CRMF nemlig som vært for efterårets REMA-møde som altså holdes i København. 
Samtidigt arrangeres internationale konferencer omkring festivalens tema i et samarbejde mellem REMA, NORDEM og CRMF. 
Møderne og konferencen ligger i festivalens sidste weekend den 16.-18. November. Der forventes mange gæster fra hele Europa til disse møder – både musikere, forskere, producenter og repræsentanter for førende tidlig musik-festivaler over Europa. 
Keynote speakers ved konferencerne er bl.a. David Fallows (uk), Patrizia Bovi (it), Michael Popp (de), Bo Holten (dk) og Jostein Gundersen (no).

Koncerter

Jordi Savall åbner altså festivalen den 22. oktober i Holmens kirke med en solokoncert på gambe. Koncertprogrammet “Les Voix Humaines” indeholder både renaissance- og barokmusik af Bach, Marais, Sainte-Colombe, Playford, Hume m.fl.

Ensemble Mare Balticum fra Sverige indtager Glyptotekets festsal den 28. oktober med programmet ”Musica Alta” – musik for blæserensemble med skalmeje, trækbasun, sækkepiber og slagtøj. 
Pompøse motetter, dansante drikkeviser, ballader og saltarelli af Machaut, Landini, Philippe de Vitry, Dufay m.fl. står på programmet. DR optager denne koncert for senere udsendelse.
Alba - Agnethe Christensen og Poul Høxbro - fremfører ”Lucente Stella - musik og hverdag i pestens tid”  i Frederiksberg kirke den 2. November. Et program med musik fra Florens fra midten af 1300-tallet - ”en funklende, detaljemættet og virtuost anlagt italiensk musik, som under koncerten omkranses af gribende føstehåndsberettelser om hverdagen og begivenheder under pestens hærgen.”

Det seks mand stærke italienske ensemble Tetraktys under ledelse af Kees Boeke gæster Holmens kirke den 3. november med programmet ”De tristresse, de deuil, de desplaysance - Music between two Councils (1418-1440)”.  Koncerten byder på musik af - for de fleste vel nok helt ukendte komponister -Gautier Libert, Johannes Simon de Haspre, Johannes Le Grant, Franchois Lebertoul, Guillermus Malbecque, Gilet Velut..... m.fl. Skal høres!

Ars Nova Copenhagen, under ledelse af Paul Hillier, bidrager med programmet Miserere som bl.a. byder på en af de første polyfone messer, Missa alma redemptoris, af den engelske komponist Leonel Power. De øvrige komponister hedder John Dunstable (d. 1453), Guillaume Dufay (d. 1474) og Josquin des Prez (d. 1521). Koncerten afholdes i Garnisonskirken den 4. november. DR optager koncerten.
Laude Novella fra Sverige præsentereret et program omkring den italienske komponist Leonardo Giustiniani (1388–1446) i KoncertKirken Blågård den 8. november. Giustiniani skrev bl.a. eet af de mest berømte digte fra middelalderens Italien, O rosa bella, et dikt som sidenhen er blevet sat i toner mange gange gennem historien, fra 1400-tallet frem til vore dage.

Den italienske sanger og gambespiller VivaBiancaLuna Biffi fremfører programmet Fermate il Passo i Frederiksberg kirke den 9. november - en dramatisk ”fortælling” i tre akter baseret på frottole fra omkring år 1500. De tre dele beskriver dagens forskellige forløb: solnedgang, nat og morgen bliver metaforer for kærlighedens tilsvarende modus. Prologen og epilogen er et vink til virkeligheden: livet er kort og kærlighedens usikker. Hun synger denne tidlige “opera” akkompagnerende sig selv på gambe.

Musica Ficta & Bo Holten laver et helt nyt program specialdesignet til festivalens tema: “Renæssancens fødsel” med musik af den tidlige renaissancemusiks førende komponist, Guillaume Dufay. For første gang vil vi kunne høre den gamle mestres kompositioner udført af et lille kvindeligt vokalensemble uden instrumental ledsagelse. Koncerten gives første gang i sin helhed i Reformert kirke den 10 november og gentages op til flere gange under festivalen forskellige steder i byen.

Det Bergen-baserede ensemble Currentes, under ledelse af Jostein Gundersen, gæster Frederiksberg kirke den 16. november med programmet ”Spinato intorno al cor”  med musik udelukkende af Antonio Zacara da Teramo (c.1360-1416) – en ganske lidt kendt men ikke desto mindre meget vigtig komponist i overgangen mellem middelalder og renaissance.

Italienske Micrologus  kommer tilbage til København, denne gang med Adam de la Halles fabelagtige middelalderopera ”Le Jeu de Robin et de Marion” fra sluttningen af 1200-tallet. En fransk Robin Hood således! Koncerten holdes i Holmens kirke den 17. november og der kan forventes en aldeles ekstraordinær oplevelse med otte musikere i fuldt sving, bl.a. med 3 meter lange middelalder-trompeter. Da gruppen senest gæstede CRMF med en koncert i Kunstindustrimuseets festsal i 2008 fik de både loftet og publikum til at løfte! 

DR optager også denne koncert for senere udsendelse.

Franske Decameron spiller op til smittende renaissancedans i Glyptotekets festsal den 18 november kl 15 med danser, ballader, madrigaler og laude spirituali af Jacopo da Bologna, Francesco Landini m.fl. 

Ensemblet VocaMe fra Tyskland afslutter passende festivalen den 18. November  med en koncert i Reformert kirke med nogen af den ældst bevarede polyfone musik vi kender, af den byzantinske abbedisse, poet og komponist Kassia (Konstantinopel, c.810-865). Et fantastisk program som med al ønskværdig tydelighed viser at helt ukendt og ”oldgammel” musik kan ramme os med ligeså stor kraft og skønhed idag - og virke helt nutidig.
Copenhagen Renaissance Music Festival 2012 støttes af: Wilhelm Hansen Fonden, Knud Højgaards Fond, Augustinusfonden, Sonning Fonden, Oticon Fonden, Toyota-Fonden, Danmarks Nationalbanks Jubilæumsfond, Nordea Fonden, Statens Kunstråd, Københavns Kommunes Musikudvalg, Frederiksbergs Kommunes Musikudvalg. 

Samarbejdspartnere: Danmarks Radio, Holmens Kirke, Frederiksberg Kirke, Reformert Kirke, Garnisons Kirke, Ny Carlsberg Glyptotek, Musica Ficta, KoncertKirken, LiteraturHaus, Early Monday, Det Kgl. Danske Musikkonservatorium, Nordic Network for Early Opera, REMA - European Early Music Network, NORDEM - Nordic Early Music Federation.

Se hele programmet på: www.renaissancemusik.dk/festival/2012
Pressefotos mv kommer at findes på hjemmesiden til download.

Pressebilletter bestilles på: festival@renaissancemusik.dk
VELKOMMEN!

Med venlig hilsen

Björn Ross

Director - Copenhagen Renaissance Music Festival
General Secretary – NORDEM

Secretary of the Executive Board - REMA

